cyanic-selkie/wikianc huggingface dataset:
Mount Duemler
Mount Duemler er eit fjell, 2225 moh, som ligg sørvest for toppen av Anthonybreen og 11 nautiske mil (20 km) vest for Mount Bailey, innover frå austkysten av Palmer Land. Dette fjellet vart først kartlagd av British Graham Land Expedition under Rymill i 1936–37. Det vart fotografert frå lufta av U.S. Antarctic Service i 1940, og Ronne antarktiske forskingsekspedisjon (RARE) under Finn Rønne i 1947, og kartlagd på ny i 1947 av eit felles sledelag som bestod av folk frå RARE og Falkland Islands Dependencies Survey. Det vart namngjeve av Rønne etter R.F. Duemler, underdirektør i Delaware, Lackawanna and Western Coal Co., New York, som gav kol til ekspedisjonen.
Ski-NM 1968
Storbakke
Stad: Skuibakken, Bærum
Breathe av Vladana Vučinić
Om songen
«Breathe» var eit av 30 bidrag som kringkastaren RTCG mottok til arbeidet med å finne det montenegrinske bidraget til Eurovision Song Contest 2022. Ein jury på ti medlemmar plukka ut «Breathe» som vinnar, og låten vart utgjeven 4. mars 2022. Vučinić framførte songen live fyrste gong under ein konsert i Stockholm ei veke seinare.
«Breathe» deltok i den andre semifinalen av Eurovision Song Contest torsdag 12. mai. Songen vart nummer 17 av 18 i semifinalen og kvalifiserte seg ikkje til finalen laurdag 14. mai.
Adolf Butenandt
Adolf Friedrich Johann Butenandt var ein tysk biokjemiker og nobelprisvinnar. Han var president for Max-Planck-Gesellschaft frå 1960 til 1972.
Chantal Janzen
Fjernsyn
Som skodespelar Som programleiar eller jurymedlem
Adolph Frank
Adolph Frank var ein tysk kjemikar, ingeniør og entreprenør. Han er mest kjend for å ha oppdaga pottoske (kaliumkarbonat) og industrien bygd på denne.
Adolf Butenandt
Butenandt vart tildelt Nobelprisen i kjemi i 1939 for arbeidet sitt med kjønnshormon, men den tyske regjeringa tillét ikkje Butenandt å motta prisen. Butenandt vart seinare tildelt nobelprisdiplomet og medaljen, men ikkje pengane.
Chantal Janzen
Privatliv
Janzen er gift med Marco Geeratz, og paret har to barn: James, fødd i 2009; og Bobby, fødd i 2018. Geeratz har i tillegg tre barn frå eit tidlegare forhold.
Adolf Butenandt
Han mottok òg ei lang rekkje andre ordenar, utmerkingar og æresdoktorgradar.
Adolph Frank
Den første kaliumfabrikken fekk han oppretta i 1861. Saman med Nikodem Caro utvikla han kalsiumcyanamid-syntesen, Frank-Caro-prosessen i 1899. Dette vart grunnlaget for nitrogen og kalsiumcyanamid-industrien. Same året skipa han, Caro og nokre andre industrialister selskapet Cyanid-Gesellschaft mbH. I 1908 skipa Cyanid-Gesellschaft produksjonsselskapet Bayrische Stickstoffwerke AG (BStW) i Trostberg som fekk straum levert frå eit vasskraftverk ved elva Alz.
Dave Peverett
Peverett døydde av nyrekreft.
Keisarsnitt
Keisarsnitt (latin sectio caesarea, 'snitt' og caedere 'skjere' eller 'knytt til Cæsar') er ein operasjon der ein opnar bukveggen for å ta ut foster i staden for å ha ein vanleg vaginal fødsel eller ein seinabort.
Gasoline Alley av Rod Stewart
Gasoline Alley er det andre soloalbumet til den britiske songaren Rod Stewart. Det kom ut i juni 1970. Det vart opphavleg gjeve ut i Storbritannia på Vertigo og kom ut på ny i 2008 med remastra lyd av eit russisk selskap, Lilith Records. Albumet består av både coverlåtar og Stewart sine eigne songar. Som mange av soloalbuma til Stewart på denne tida, spelar fleire medlemmar frå bandet hans, Faces, på plata.
Mottaking
Albumet fekk positiv omtale då det kom ut, og Langdon Winner i Rolling Stone meinte at Stewart hadde «ein sjeldan sensitivitet for skjøre augneblink i eksistensen til ein person», og at dette albumet var «eit verk av i høgaste grad ein bra artist».
Albumet er inkludert i boka 1001 Albums You Must Hear Before You Die.
Mount Eissinger
Mount Eissinger er eit stort, ryggliknande fjell ved nordsida av Rileybreen på vestsida av Palmer Land. Fjellet har ein snødekte opp, ei bratt nordside og ein imponerande, rektangulær støttepillarliknande klippe som stig nesten vertikalt 500 meter opp på vestsida. Det vart kartlagd av US Geological Survey (USGS) i 1974, og vart namngjeven av Advisory Committee on Antarctic Names etter Karlheinz Eissinger, ein topografisk ingeniør i USGS med landmålingsgruppa i Ellsworth Land, 1968–69.
Bjørn Thomas Åhrén
Bjørn Thomas Åhrén (fødd 4. februar 1966) er ein samisk politikar som sat på Sametinget for Norske Samers Riksforbund frå 2013 til 2021. Han vart vald frå Sørsamisk valkrins og var medlem i både plenumsleiinga, og oppvekst-, omsorg- og utdanningskomitéen. Frå 2013 til 2016 var han medlem av Sametingsrådet, og trødde difor ut or plenum. I den perioden møtte Nora Marie Bransfjell på Sametinget for han.
Åhren er oppvaksen i Sverige, men bur og jobbar i dag i Namdalseid kommune, der han er teknisk rådgjevar. Han har ein PhD i ingeniørfag frå Luleå tekniske universitet.
Alumnus
Alumnus eller alumn (frå latin for 'fosterson', gjennom USA-engelsk) er eit akademisk omgrep som etter USA-amerikansk førebilete no har vorte teke i bruk i norsk og andre språk om ein tidlegare elev eller student ved ein høgskule eller eit universitet, vanlegvis etter avsluttande eksamen frå skulen eller universitetet, i somme land òg for elevar frå gymnas og andre lærestader på liknande nivå. Alumnus eller alumn er såleis ingen akademisk grad eller yrkestittel, men ei nemning utan vidare meining enn at vedkomande har vore student ved den lærestaden som vedkomande er alumnus eller alumn ved.
Det har vorte vanleg i mange land, også i Noreg, at det ved høgskular og universitet vert skipa såkalla alumnusnettverk, det vil seie at lærestaden legg til rette for at tidlegare studentar kan halde kontakt med lærestaden og kvarandre for å utveksle kunnskap og røynsler. I USA er ofte tanken attom slike alumnusnettverk dessutan å få kontaktar i næringslivet med sikte på å oppnå økonomiske tilskott til universitetet.
Branscombbreen
Isbreen vart kartlagt av USGS frå landmålingar og USN flyfoto mellom 1957 og 1960. Han vart namngjeven av US-ACAN etter Lewis M. Branscomb, styreleiar i National Science Board frå 1982 til 1984.
Alumnus
Ordet alumnus eller alumn, som i si noverande meining må reknast som eit nytt ord i norsk, bør ifylgje Språkrådet nyttast i denne forma: ein alumnus – fleire alumnusar, eller ein alumn – fleire alumnar.
Trine Ness
Trine Ness er ein norsk lyrikar.
Alumnus
Tidlegare bruk av nemninga
I eldre tid vart nemninga alumn nytta om ein elev på ein lærestad som gav både kost, losji og undervisning, anten gratis eller mot vederlag. Med utgangspunkt i dette vart nemninga òg nytta i utvida meining om ein som var elev ved ein lærestad.
Trine Ness
Ho debuterte som forfattar i 2008 med diktsamlinga Hvis jeg skulle hete noe annet, sa jeg til Marianne, og i 2011 kom For en stund har vi alt vi trenger.
Ness er oppvaksen og busett i Moss og er utdanna cand.mag. med psykologi, idéhistorie og litteraturvitskap i fagkrinsen.
Ralph Boston
Ralph Harold Boston er ein USA-amerikansk tidlegare friidrettsutøvar, fødd i Laurel i Mississippi, som vart olympisk meister i lengdehopp i 1960 og seinare vann OL-sølv i 1964 og OL-bronse i 1968. I tida 1960-65 sette han fem verdsrekordar i øvinga og tangerte gjeldande verdsrekord ein gong.
Den 12. august 1960 sette Boston i Walnut ny verdsrekord med eit lengdehopp som målte 8,21 meter, og sletta dermed den 25 år gamle verdsrekorden til Jesse Owens. Vel tre veker seinare vann han den olympiske gullmedaljen i lengdehopp under Sommar-OL 1960 i Roma, etter å han nådd 8,12 m, ein centimeter lengre enn landsmannen Bo Roberson. Seint i mai 1961 flytta Boston verdsrekorden til 8,24 m under eit stemne i Modesto, og la på ytterlegare fire centimeter då han sigra i øvinga i ei tevling i Moskva i juli månad.
Sommaren 1962 vart Igor Ter-Ovanesjan frå Sovjetunionen verdsrekordhaldar etter eit hopp på 8,31 m. I august 1964 tangerte Boston den rekorden i Kingston på Jamaica, før han ein månad seinare sette ny verdsrekord med 8,34 m i Los Angeles. Ved dei olympiske sommarleikane 1964 i Tokyo kneip Boston sølvmedaljen i siste omgangen, noko overraskande slått av briten Lynn Davies, men framom sin vanlegvis sterkaste konkurrent, Igor Ter-Ovanesjan.
Boston sette sin siste verdsrekord og gjorde sitt lengste hopp i Modesto i mai 1965, då han landa på 8,35 m. Tre år seinare kompletterte han medaljesamlinga med ein bronsemedalje under Mexico-OL 1968, der landsmannen Bob Beamon vann etter eit utruleg hopp som vart målt til 8,90 meter, og samstundes sletta Boston sin tre år gamle rekord.
Jarle Nilsen
Det er fleire personar som heiter Jarle Nilsen:
Priklepinne
Skildring
Ein priklepinne er gjerne på storleik med ein tømmermannsblyant. Det finst også lengre pinnar som ein kan bruka frå ståande stilling. Større reiskapar kan brukast til å laga større plantehol, til dømes ved treplanting eller potetsetting.
Tradisjonelt var dei laga av tre, seinare også av metall og no finst det også priklepinnar av plast. Priklepinnar kan ha ulike utformingar: Dei kan vera ein rett pinne, ein pinne med bøygd handtak som ein L, ein pinne med dobbelt handtak som ein T, eller ha meir forseggjort spadehandtak. Enden kan smalna til ein spiss eller svulma til ei kule eller laukform ytst. Andre endar kan vera kileforma og kan til dømes brukast i sandete jord eller til å laga plass for to plantar samtidig. Det finst også priklepinnar utforma med fleire spissar slik at dei kan laga fleire hol på ein gong.
Spesiallaga laukplantarar er hole og henter ut eit stykke jord slik at ein har eit større hol klart til lauken.
Nordfelttoget i Kina
Nordfelttoget eller Nordekspedisjonen var eit militært felttog i Kina som varte frå 1926 til 1928, og som vart leia av nasjonalistpartiet Guomindang og den nasjonalrevolusjonære hæren. Målet var å spreia den kinesiske revolusjonen og samla den tidlegare keidarriket som hadde vort delt opp mellom ulike krigsherrar etter at president Yuan Shikai døydde i 1916.
Felttoget vart sett i sving i juli 1926 og vart avslutta med at den najonalrevolusjonære hæren erobra Peking den 8. juni 1928. Seinare same året danna Chiang Kai-shek ei ny nasjonal regjering i Nanjing. Nordfelttoget førte til eit definitivt brot mellom Guomindang og Kinas kommunistiske parti og markerer innleinga på det fyrste stadiet av den kinesiske borgarkrigen, som varte fram til 1936.
Boholmarna
Boholmarna er ein svensk tettstad i Kalmar kommun i Kalmar län i Småland. I 2005 hadde tettstaden 272 innbyggjarar.
Bograngen
Bograngen er ein tettstad i nordre Värmland i Sverige. Han ligg i Søndre Finnskogen, i Torsby kommun, cirka 70 km nord for Torsby. Innbyggjartalet er 144 og tettstaden dekker eit område på 39 hektar. I tettstaden finst ei kyrkje, ein bensinstasjon og ein landhandel.
Södra Finnskoga kyrkje som ligg i Bograngen blei ferdigbygd i 1834, men det blei først innvigd 1895. Ved kyrkja finst det ein minnestein over Finnskogens apostel, Carl Axel Gottlund.
Seyfert-galakse
Seyfert-galaksar finst for det meste i tidlege spiralgalaksar (S0, Sa, Sb). Av Seyfert-galaksane finst det to undertypar; type 1 og type 2. Type 1 har spektrum som liknar på kvasarar og emisjonslinjene frå hydrogen (balmerlinjene) er mykje breiare enn andre emisjonslinjer. I spektrum frå type 2 er breidda på emisjonslinjene meir den same. Det er teorisert at type 2 er type 1 som blir sett gjennom gøymande materiale, og målingar av polarisering støttar opp om dette.
Den mest populære modellen for opphavet til Seyfert-galaksar er sentrale svarte hòl.
Prikling
Prikling er omplanting av småplantar til ein ny vekseplass.
Teknikken blir gjerne brukt for grønsak- og blomsterplantar med lang veksetid. Ein sår då først tett for å spara kostbar veksthusplass. Når frøplantane har nådd ein viss storleik prikler ein dei til ein ny vekseplass der dei står mindre tett. Etter prikling blir plantane meir lubne og får kraftigare rotsystem, slik at dei betre toler utplantinga på den endelege veksestaden.
Til prikling kan ein bruka ein priklepinne til å laga veksehol for plantane, og priklebrett for å fastsetja avstanden mellom dei. Ein har også utvikla mekaniserte reiskapar til dette, til dømes prikleplog og utplantingsmaskin.
Boden
Boden er ein by i Norrbottens län i landskapet Norrbotten i Sverige. Byen er administrasjonssenter for Bodens kommun, og i 2005 hadde byen 18 680 innbyggjarar. Boden fekk bystatus i 1919.
Historie
Opphavleg var Boden ei kyrkjebygd ("kyrkby") i Överluleå sokn. Første skriftlege omtale av Boden er Bodebyn frå 1539, der namnet stammar frå. I 1543 hadde bygda sju gardar. Tidlegare var samar busette her.
Överluleå kyrkje blei bygd frå 1827, og dermed blei sentrum flytta til Bodträsk frå Heden. Nedanfor kyrkja danna det seg ei lita kyrkjebygd. Formålet var at folkesetnaden skulle ha nokre stader å bu når dei skulle vere med på gudstenesta.
På 1860-talet byrja ein å legge til rette for frakt av jernmalm langs Luleälven. For å unngå fossane i elva byrja ein å grave ein kanal sør for elva mellom Heden og noverande Boden Kraftstasjon. Prosjektet, som blei kalla Engelske kanalen, blei avbrote, men enkelte stader i terrenget kan ein framleis sjå restar av den halvferdige kanalen.
Sidan slutten av 1800-talet har byen vore det viktigaste knutepunktet for jernbanen i dei nordlegaste delane i landet. Jernmalm frå gruvene i Kiruna og Malmberget vert transportert gjennom Boden, anten til stålverka i Luleå eller vidare sørover i landet. Òg Haparandabanen går ut frå Boden. Stambanen gjennom øvre Norrland knyt byen med dei sørlege landsdelane. Banen blei bygd 1883-1894, og elektrifisert 1939-42. Han har fleire svingar og større helling enn det som er lov for moderne jernbaner. Gjennomsnittsfarten er 85 km/t, trass i fleire utbetringar.
Sarah Selmer
Sarah Selmer er ein norsk lyrikar og omsetjar.
Ho debuterte i 2000 med diktsamlinga Svimmel og har sidan utgjeve Brytningsanomaliene i 2008 og Retiro i 2011.
Selmer er utdanna litteraturvitar frå Universitetet i Oslo der ho skreiv hovudoppgåva I Comalas pauser : en lesning av Juan Rulfos Pedro Páramo. Ho har vore bokmeldar i Aftenposten og arbeidd som forlagskonsulent, omsetjar og lærar.
Lake Lagernoye
Lake Lagernoye er ein liten innsjø som ligg like sør for leiren ved Molodjozjnaja-stasjonen og like vest for Lake Glubokoye i Thala Hills i Enderby Land. Han vart kartlagt og namngjeve «Ozero Lagernoje» (Leirvatnet) av Den sovjetiske antarktisekspedisjonen i 1961-62.
Kthehu
«Kthehu» (albansk for Kom attende) er ein song av den albanske songaren Luiz Ejlli, gjeven ut i desember 2013. Songen er skriven av Marjan Deda og Sokol Marsi.
Samanslutninga av karibiske statar
Samanslutninga av karibiske statar (engelsk Association of Caribbean States, forkorta ACS, spansk Asociación de Estados del Caribe, fransk Association des États de la Caraïbe) vart skipa for å framme konsultasjon, samarbeid og felles innsats mellom alle landa i Karibia. Han består av 25 medlemsland og fire assosierte medlemmar. Konvensjonen om oppretting av ACS vart underteikna 24. juli 1994 i Cartagena de Indias i Colombia.
Light Lake
Light Lake er ein liten innsjø 400 meter aust for Thulla Point, vest på Signy Island. Han vart namngjeven av UK Antarctic Place-Names Committee (UK-APC) etter Jeremy J. Light i British Antarctic Survey (BAS) som var limnolog og sjef ved Signy Island i 1970-72.
Lavasj
Lavasj eller lavash er ein type brød som vert laga i land som Tyrkia og Iran og i Kaukasia. Det er flatt, tynt og ovalt og som regel med sesamfrø strøydde oppå.
Äʹvv skoltesamisk museum
Den faste utstillinga til museet, Skoltelandet, er fordelt på tre rom: Folket, Landet og Verden. Dei tre delane viser samfunna og tradisjonane til skoltesamane; livsforma og landskapsbruket deira, og skoltesamane i møte med storsamfunnet. I Neiden finst òg andre skoltesamiske kulturminne: det vesle, ortodokse Sankt Georgs kapell og det verna landskapet Skoltebyen.
Arbeidet med å ferdigstilla museet tok lang tid. Grunnsteinen blei lagt ned i 2007, og museet stod ferdig i 2009 Ei rekke feil ved bygget førte til utsetjingar med opninga. Museet heitte i planfasen Østsamisk museum, men skifta namn til Äʹvv Skoltesamisk museum før opninga i 2017. «Äʹvv» er skoltesamisk og betyr 'gjenspeglinga av sola på vatn eller snø'.
Museet er ein del av Tana og Varanger Museumssiida, saman med tre andre museum i Aust-Finnmark.
Rod Price
Roderick Michael «Rod» Price var ein engelsk gitarist som var mest kjend for arbeidet sitt med rockebandet Foghat. Han var kjend som 'The Magician of Slide' og 'Slide King of Rock And Roll' sidan han ofte spelte slidegitar.
Studentsamskipnaden i Oslo
Studentsamskipnaden i Oslo var den eldste og største studentsamskipnaden i Noreg, skipa i 1939 for studentane ved Universitetet i Oslo. Etter kvart kom òg studentane ved dei vitskaplege høgskulane i Oslo, Arkitektur- og designhøgskolen i Oslo, Norges idrettshøgskole, Norges musikkhøgskole, Kunsthøgskolen i Oslo og Norges veterinærhøgskole, Det teologiske Menighetsfakultet og Handelshøyskolen BI i Oslo, og den private høgskolen Akupunkturhøgskolen med i studentsamskipnaden.
Atelier
Atelier (uttalt atelié eller atlié, frå fransk for fransk ‘verkstad’) er arbeidsrommet, studioet eller verkstaden til ein biletkunstnar, fotograf eller ein annan kreativ utøvar. Nemninga blir òg brukt om arbeidslokale for kunstindustri og enkelte typar skredderi og finare systover. Tilgang på naturleg lys er ofte viktig i eit godt atelier.
Ateliers libres var uformelle akademi som utvikla seg på 1800-talet; der det blei skaffa modellar, men ikkje gitt noka undervisning. Desse var ettertrakta av avantgarde-kunstnarar. Charles Gleyre sitt atelier blei brukt som møtestad for unge Monet, Renoir og Sisley, og det finst ei levande skildring av den uformelle omgangsforma i George du Maurier sin roman Trilby (1894).
Böle i Norrbotten
Böle er ein svensk tettstad i Piteå kommun i Norrbottens län i landskapet Norrbotten. I 2005 hadde tettstaden 418 innbyggjarar.
Sulley Muntari
Sulleyman Ali Muntari eller berre Sulley Muntari er ein fotballspelar frå Konongo i Ghana.
Karriere
Sulley Muntari starta karrieren sin i det ghanesiske Liberty Professionals, som han spelte for frå 2001 - 2002. I 2002 vart han seld til den italienske klubben Udinese, og spela for dei til 2007. Etter det vart han seld til britiske Portsmouth, der han blei verande til 2008 då han reiste tilbake til Italia, denne gongen til klubben Inter. I januar 2011 gjekk han derfrå på lån til Sunderland i engelsk Premier League.
Muntari har spelt for det ghanesiske landslaget sidan 2002. Han deltok m.a. i fotball-VM 2006 i Tyskland, Afrikameisterskapen i fotball i Ghana i 2008, og i VM i fotball 2010 i Sør-Afrika. Eit afrikansk lag har aldri kome lenger enn kvartfinalen i VM i fotball, og Ghana tangerte denne rekorden då dei spela kvartfinale mot Uruguay i denne meisterskapen. I denne kampen skåra Muntari 1-0 før pause, men Uruguay utlikna i andre omgang og vann til slutt på straffespark.
Wismar
Wismar er ein tysk by ved Austersjøen. Byen ligg i delstaten Mecklenburg-Vorpommern med kring 45 000 innbyggjarar. Byen ligg om lag 64 km austom Lübeck og 34 km nord for Schwerin.
Hansabyen
Wismar skal ha hatt byrettar heilt sidan 1229 og kom under kontroll av Mecklenburg i 1301. I 1259 inngjekk byen ei avtale med Lübeck og Rostock, som hadde til hensikt å verne byen mot piratar i Austersjøen, og denne avtala gjorde at byen vart med i Hansaforbundet. I dei komande hundreåra utvikla byen seg som ein blomstrande hansastad, blant anna på grunn av ullfabrikkane sine. Trass i ein pest i 1376 drap rundt 10 000 av innbyggjarane til byen, framstod byen som ganske framgangsrik heilt fram til utpå 1500-talet.
Under svensk styre
Byen med området omkring og eksklavane Poel og Neukloster vart ved freden i Westfalen i 1648 etter trettiårskrigen lagt under svensk overherredømme. Hausten 1675 vart byen kringsett i to månader i det som er kalla slaget om Wismar som vart utkjempa som ein del av Gyldenfeidekrigen.
Det svenske overherredømmet varte til 1803 då byen vart pantsett av Gustav IV Adolf av Sverige for 1 258 000 svenske riksdalar til hertugdømet Mecklenburg-Schwerin for hundre år fram til 1903, då det gjekk over til tysk kontroll. Byen hadde difor ikkje representasjon i den folkevalde forsamlinga til delstaten før i 1903.
Det store varemagasinfirmaet Karstadt har opphavet sitt i byen. I 1881 opna den første Karstadt-magasinet i verda i Wismar.
Nyare tid
Heilt på slutten av andre verdskrigen vart byen sterkt bomba av dei allierte på grunn av industrien som låg her. Eit luftåtak i april 1945 gjekk hardt utover mellomalderkatedralane St. Georgenkirche og St. Marienkirche. Trass delvis rekonstruksjon, er ikkje kyrkjeskipet til sistnemnte bygd opp att. Byen overgav seg utan kamp og britiske og kanadiske styrkar rykte inn i byen 2. mai 1945 under leiing av Bernard Law Montgomery. Dagen etter kom Den raude armeen fram under leiing av Konstantin Rokossovskij. Slik unngjekk vestmaktene at Den raude armeen trengde lengre vest og inn mot Danmark. I samsvar med avtala frå Jaltakonferansen, trekte dei britiske styrkane seg ut av byen 1. juli og byen var ein del av den sovjetiske okkupasjonssonen og seinare av Aust-Tyskland fram til 1990.
Sidan 27. juni 2002 er gamlebyen i Wismar saman med Stralsund innskrive på verdsarvlista til UNESCO. Aker Yards eig eit stort, moderne verft i byen.
HMS «Centurion» (1732)
HMS «Centurion» var eit linjeskip i britiske Royal Navy med 60 kanonar. Det var bygt ved Portsmouth Dockyard og sjøsett 6. januar 1732.
Førstekaptein på «Centurion» var Francis Dansays. Skipet tente først i Kanalflåten før det tok del i sir John Norris sitt tokt til Lisboa i 1736. Kaptein George Anson tok kommandoen over «Centurion» i desember 1737 og førte ein liten skvadron til kysten av Afrika, og så til Jamaica, før han vende tilbake til England i 1739. Skipet vart reparert i Portsmouth mellom august 1739 og januar 1740 for å kunne forstyrre spansk skipstrafikk langs kysten av Sør-Amerika og ta Manila-gallionane.
Jordomsegling
Då den austerrikske arvefølgjekrigen braut ut fekk Anson kommando over ein skvadron på seks skip og segla til Manila for å ta den spanske kolonien. Ein annan skvadron vart send under kaptein Cornwall og skulle segle til Manila via Kapp Horn. Dei to skvadronane skulle avskjere dei spanske skipa som skulle til Manila.
Anson segla med «Centurion» som flaggskipet sitt. Skvadronen la til kai i Madeira i Brasil, Port St Julian og Argentina, og nådde til slutt Kapp Horn i mars 1741. No var spanjolane klar over planane om å ta Manila og hadde sendt ut sin eigen skvadron. Ei rekkje uvêr spreidde skipa i flåten og mannskapet vart kraftig redusert på grunn av sjukdom. Anson pressa på og tok fleire spanske handelsskip, og skvadronen heldt fram med å ta spanske busetjingar og avskjere spanske handelsmenn, før Anson segla «Centurion» og «Gloucester» til Kina. «Gloucester» var i så dårleg forfatning at Anson bora det i senk og tok mannskapet over på sitt eige skip, og 15. august gjekk dei i land ved Tinian. 21. september blåste ein tyfon «Centurion» til sjøs. Anson frykta at skipet var tapt og gjorde seg klart til å segle til Kina i ein ombygd spansk bark, men «Centurion» hadde overlevd stormen og mannskapet klarte å segle det tilbake til Anson.
«Centurion» segla til Macau for å verte reparert, før Anson la kursen mot Filippinane i håp om å møte eit spansk skatteskip han kunne ta. Den 20. juni gjorde han nettopp dette og fann gallionen «Nuestra Señora de la Covadonga» med 36 kanonar. Etter eit lite slag vart det spanske skipet teke. Dei to skipa segla til Canton den 11. juli, der Anson selde det spanske skipet og sette så segl mot England den 15. desember 1743.
Seinare år
«Centurion» nådde fram ved Spithead den 15. juni 1744 og var då totalt nedslite. Skipet gjennomgjekk reparasjonar og vart redusert til 50 kanonar. Det fekk ei kort stund namnet «Eagle», men 15. desember 1744 vart namnet endra tilbake til «Centurion» den 15. november 1745.
I seinare år deltok skipet i slaget ved Kapp Finisterre den 3. mai 1747 under hennar gamle kommandant, no kontreadmiral George Anson. Etter fleire reparasjonar segla ho både til Middelhavet og til Nord-Amerika i 1750-åra, og var i 1758 medverkande i omleiringa av Louisbourg og i 1759 i åtaket på Quebec. I 1760 vart ho flaggskipet til Sir James Douglas ved Jamaica og var aktiv i det britisk toktet mot Cuba ved Havanna sommaren 1762.
Siste del av 1760-åra segla ho i Middelhavet før ho i 1769 vart hogd opp.
Engel Peaks
Engel Peaks er eit gruppe på tre fjell, det høgaste på 1460 moh som strekkjer seg frå nordvest til søraust for 6,5 km, som står 24 km vest for Cape Rymill på austsida av Palmer Land. Fjellet vart fotografert frå lufta i 1928 av Sir Hubert Wilkins og igjen i 1940 av medlemmar frå U.S. Antarctic Service som kartla langs denne kysten. Fjella vart sett på ny av Ronne antarktiske forskingsekspedisjon, 1947–48, under Finn Rønne, som namngav dei etter Bud Engel, direktøren i Albert Richard Division i Osterman Company i Milwaukee, og som gav vinterklede til ekspedisjonen.
Jarle Nilsen (Karmøy)
Jarle Nilsen er ein norsk lokalpolitikar vald til ordførar i Karmøy kommune i perioden 2015–2019 og på nytt for perioden 2019–2023. Han representerer Arbeidarpartiet. Han har sete i kommunestyret sidan 2003, og var også ordførarkandidat ved valet i 2011.
Verden an der Aller
Verden er ein by i Niedersachsen i Tyskland ved elva Aller. Det er det administrative senteret til distriktet Verden. Verden er kjent for den påståtte massakren på saksarane i 782, gjennomført på ordrar frå Karl den store, då 4500 saksarar skal ha vorte myrda då dei nekta å konvertere til kristendomen. Byen er òg kjend for katedralen til staden og for hesteavl.
Martin Quittenton
Martin Quittenton var ein britisk gitarist og komponist. Han spelte i bluesrockbandet Steamhammer, som vart skipa i 1968. Debutalbumet deira Steamhammer kom ut i 1969 med klaverspelaren Pete Sears som gjesteartist.
Quittenton arbeidde òg med Rod Stewart, i lag med Sears, Micky Waller og Steamhammer-gitaristen Martin Pugh. I samarbeid med Stewart skreiv Quittenton dei internasjonale hitsinglane «Maggie May» and «You Wear It Well» i tillegg til den britiske hiten «Farewell» frå Stewart-albumet Smiler i 1974.
I 1973 skipa Quittenton eit instrumentalt band med Sears, Manfred Mann-trommisen John Lingwood og klaverspelaren Max Middleton. Bandet kom seg aldri lenger enn til øvingslokalet.
Boliden
Boliden er ein svensk tettstad i Skellefteå kommun i Västerbottens län i landskapet Västerbotten. I 2005 hadde tettstaden 1 515 innbyggjarar.
A Steady Drip, Drip, Drip
A Steady Drip, Drip, Drip er det 24. studioalbumet til den amerikanske rockegruppa Sparks. Det vart spelt inn i pausar mellom filprosjejkta til Sparks, og er spelt som eit fullt rockeband i ei rekkje musikalske stilar. Albumet vart generelt kritikarrost for både tekstane og musikken..
Albumet kom ut digitalt 15. mai 2020 på BMG Rights Management og gjekk inn på den britiske iTunes-lista på åttandeplassen. Det gjekk òg inn på lista i USA, Tyskland, Frankrike og Canada - og nådde 13. plassen på den britiske Official Album Downloads Chart Top 100.
Den fysiske utgjevinga av albumet vart utsett på grunn av covid-19-pandemien og kom først 3. juli 2020. Det kom samstundeds med YouTube-premieren på ein musikkvideo av Cyriak Harris for songen «The Existential Threat», og den fysiske utgjevinga av A Steady Drip, Drip, Drip gjekk inn på sjuandeplassen på den britiske albumlista. Det vart den andre topp 10-plasseringa deira på rad og den fjerde totalt. Albumet gjekk òg inn på Billboard 200-lista i USA for første gongen sidan In Outer Space i 1983.
Bakgrunn
Etter Hippopotamus i 2017 la Sparks ut på turné, og fortsette arbeidet som manusforfattarar og komponistar for den komande musikalen Annette med Adam Driver og deltok i ein dokumentarfilm om karrieren sin regissert av Edgar Wright.
Mellom desse prosjekta var det tid til å skrive og spele inn A Steady Drip, Drip, Drip. Ron Mael sa i eit intervju: «Me hadde arbeidd så lenge på filmen Annette og det var ei tid då det var rolegare medan dei ordna forskjellige saker kring forretningssida av filmen. I staden for å berre sitje og vente, ønskte me å gå attende og spele inn individuelle songar. Materialet kom ganske lett denne gongen.»
Stil
Som Hippopotamus, studioalbumet som kom før dette, er A Steady Drip, Drip, Drip spelt inn som eit rockeband. Randall Roberts skildra det i Los Angeles Times som «moderne, elektronisk-driven kunst-pop», og reflekterer den tradisjonelle stilmessige variasjonen til Sparks med «pop, rock, New Wave, synth-pop, disco, dance, electro, orkestermusikk, opera» med Russell Mael sin fleirspora vokal, akkompagnert av rocka gitarar og trommer.
Russell Mael sa i The Quietus: «A Steady Drip, Drip, Drip er ein god introduksjon til Sparks [...] det er eit av dei albuma som er over heile kartet lydmessig og tekstmessig er det verkeleg òg kompromisslaust. Det er ikkje skremmande på nokon måte.» Albumet vart kjent for sine mange førekomstar av ordet «fuck», noko som er noko uvanleg i katalogen til Sparks - Los Angeles Times siterte Ron Mael og sa: «Vi heldt ut i 23 album».
Tekstmessig blir innhaldet i songane skildra av David Cheal i Financial Times som «morosam, smart, bua, skeivt, tørt, vittig, smart, rart, og til tider faktisk ganske rørande». Louder Than War-skribenten Tim Cooper samanlikna skrivinga til Ron Mael med den til Cole Porter eller Ivor Novello, «bruker vett i form av ordspel og metaforar, men likevel er emnet og uroa hans alltid moderne; aldri meir enn på 'iPhone', ein song viss refreng er noko me alle kan føla med: 'Legg frå deg den jævla iPhonen din og høyr på meg.'»
Avslutningssporet til albumet «Please Don't Fuck Up My World» vart av Heather Phares i AllMusic skildra som ei «gripande økologisk bøn» som «klarer å bruka eit barnekor til ein ikkje-motbydeleg effekt», er òg uvanleg i musikken til Sparks for å ha ein openlyst politisk bodskap. Ei rekke andre songtekstar, med frasar som «All interaction's now suspended» og «Threat outside, let me hide, just until the danger passes, then I'll go outside ... the Existential Threat is at your patio door and do not let it in», vart spelt inn før utbrotet av COVID-19-pandemien, og verka uhyggeleg føreseiande i ettertid.
Utgjeving
Opphavleg var albumet planlagt utgjeve 15. mai 2020, men berre den digitale versjonen av albumet kom ut på den datoen, medan dei fysiske formata (vinyl, CD, farga vinyl) vart forseinka til 3. juli 2020, på grunn av COVID-19-pandemien. Interessant nok krev vinylutgåva at lyttaren speler plata med 45 RPM sjølv om albumet er ei 12" dobbelplate. Samtidig med den fysiske utgivinga av albumet, hadde ein offisiell musikkvideo for songen «The Existential Threat» premiere på YouTube med animasjon laga av den engelske frilansanimatoren og komponisten Cyriak Harris.
Mottaking
A Steady Drip, Drip, Drip har ein poengsum på 82 av 100 på nettstaden Metacritic, basert på 16 meldingar, noko som indikerer «universell heider». Mat Smith skreiv i magasinet Clash og karakteriserte det som «klassiske Spark-augneblinkar, fulle av komedie, smarte ordspel, behendige utforskingar av alle dei utalde problema i verda, med arrangement som høyrest like aktuelle og friske ut som ein doggvåt vårfryd.» Lyd- og musikkpublikasjon MusicnGear uttalte at albumet «mogleg godt kunne tenna fantasien du hadde som barn; og minne deg om den fulle uhemma fridommen som kan komma med kreativitet.»
Etter den digitale utgivinga kom albumet inn på den britiske iTunes-lista på åttandeplassen, og dessutan iTunes-listene i Frankrike, Canada, USA og Tyskland på høvesvis nummer 19, 32, 44 og 47. Ho kom inn på UK Official Album Downloads Chart Top 100 på nummer 13, og gjekk deretter inn på britisk topp 10 på sjuandeplassen då dei fysiske formata vart utgjevne i juli 2020, og gjentok dermed plasseringa til forgjengaren Hippopotamus. I tillegg gjekk albumet til topps på UK Official Independent Albums Chart.
Medverkande
Andre medverkande:
Odd Harald Hovland
Han har sidan 2021 representert Hordaland og Arbeidarpartiet på Stortinget.
Balderbråslekta
Balderbråslekta (Tripleurospermum) er ei planteslekt i korgplantefamilien. I Noreg veks to svært nærståande artar. Desse to har også vore klassifiserte i slekta Matricaria, saman med fleire andre artar.
Tynning
Tynning i hagebruk og skogbruk er fjerning av plantar eller plantedelar for å gje betre vekst for dei som er att. Ein kan til dømes tynna frøplantar som er sådd tettare enn avstanden dei krever for å få god vekst, eller kart av fruktplantar for å sikra kvaliteten og storleiken til frukta.
Ein kan så tett og deretter tynna dersom spireforholda er vanskelege, til dømes om det er fare for åtak frå sjukdom eller insekt i den første veksttida. Metoden er arbeidskrevjande og kostbar og blir stort sett utført manuelt, sjølv om det er utvikla tynnemaskinar. Betre eittfrøsåmaskinar og plantevernmiddel har sammen med overgang til utsetting av oppala plantar redusert behovet for tynning.
Innan fruktdyrking kan ein tynna kjemisk eller manuelt. Tynning er aktuelt i år der trea set for mange kart til å produsera kvalitetsfrukt.
Bar Refaeli
Bar Refaeli er ein israelsk supermodell, tv-vert, skodespelar og forretningskvinne. Ho var ein av fire programleiarar som leia Eurovision Song Contest frå Tel Aviv i mai 2019.
Modell- og TV-karriere
Refaeli var framsidemodell for symjedrakt-nummeret til Sports Illustrated i 2009, og ho vart røysta fram som nummer éin på lista over dei 100 heitaste modellane i magasinet Maxim i 2012. Sidan 2013 har Refaeli vore programleiar for X Factor Israel.
Skeise-NM 1955
Noregsmeisterskapen på skeiser 1955 for menn vart avvikla i Bergen og på Voss helga 22. og 23. januar. Grunna mildver vart stemnet flytta frå Krohnsminde stadion i Bergen, der det var skiftande tilhøve gjennom laurdagen, til Voss om sundagen. Knut Johannesen frå Arbeidernes Skøyteklubb vart norsk meister for fyrste gong.
Bar Refaeli
Forretningskarriere
Rafaeli har gjort ei rekkje investeringar i ulike israelske føretak og har òg etablert sine eigne føretak. Ho er aksjonær i fleire design- og moteselskap, blant dei designglas-produsenten Carolina Lemke. I september 2018 vart det kjent at Kim Kardashian skulle fronte merket saman med Refaeli, og dei to skulle delta saman i ein reklamekampanje.
Skeise-NM 1955
NM på skeiser 1955
Dato: 22./23. januar 1955
Tordesillas-avtalen
Tordesillas-avtalen var ein traktat mellom Spania og Portugal som vart slutta i 1494 i den spanske byen Tordesillas. Dei to iberiske landa delte med denne avtalen den oversjøiske verda opp i to interessesfærar. Spania fekk retten til å kolonisere alle område som vart oppdaga vest for ei linje 2200 kilometer vest for Kapp Verde, medan Portugal fekk retten til alle landområde aust for denne linja, inkludert Afrika og India. Avtalen vart sanksjonert av pave Alexander VI i 1506. Då Sør-Amerika vart oppdaga, kom linja til å gå gjennom dette kontinentet. Difor vart Brasil kolonisert av portugisarane, medan resten av Sør-Amerika kom under spansk herredøme. Ingen av dei andre atlantiske sjømaktene i Europa godtok avtalen.
Bar Refaeli
Forretningskarriere
I 2011 starta Refaeli og den tidlegare mannlege modellen Dudi Balsar opp eit netthandelsselskap kalla Under.me. Selskapet sel designundertøy, og Refaeli står òg bak forretningsutviklingen av selskapet. I november 2011 hadde selskapet samla 1 million dollar i risikokapital.
Skeise-NM 1955
NM på skeiser 1955
<br style="clear:both;" />
Bar Refaeli
Forretningskarriere
Refaeli er ein av hovudinvestorane bak MyCheck, som handterer betalingar gjort via smarttelefonar.
Skeise-NM 1955
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Maivatn
Maivatn er ein innsjø nær enden av Maiviken nord på Thatcher Peninsula på Sør-Georgia. Med 39 m er han den største og djupaste av fleire små vatn i Maiviken-området. Innsjøen vart namngjeven Maivatn av UK Antarctic Place-Names Committee (UK-APC) i 1990 i samband med Maiviken.
MacMillan Point
MacMillan Point er eit isfritt nes, 1,5 nautiske mil (2,8 km) nord for Cape Chocolate, som utgjer nordsida av innløpet til Salmon Bay på Scott Coast i Victoria Land. Det vart namngjeve i 1992 av Advisory Committee on Antarctic Names (US-ACAN) etter Mark T. MacMillan i San Jose i California, ein forskingsassistent i U.S. Antarctic Program som mista livet i ei dykkeulukke ved New Harbour i McMurdo Sound den 14. november 1987.
Bollstabruk
Bollstabruk er ein svensk tettstad i Kramfors kommun i Västernorrlands län i landskapet Ångermanland. I 2010 hadde tettstaden 1 871 innbyggjarar.
Tony Stevens
Tony Stevens er ein engelsk musikar, mest kjend som bassist i musikkgruppene Foghat, Savoy Brown og Nobodys Business.
Stevens kom med i det britiske bluesrockbandet Savoy Brown i 1968, før han gjekk til Foghat i 1971. Etter han slutta i Foghat i 1976 fokuserte han med på arbeid som studiomusikar.
Cape Main
Cape Main er eit lite nes som ligg 5 nautiske mil (9 km) nord for Cape Anne, langs austsida av Coulman Island i Victoria Land. Det vart namngjeve av New Zealand Antarctic Place-Names Committee (NZ-APC) i 1966 etter Brian Main, vitskapleg teknikar ved Hallett Station i 1962-63.
Në zemër
«Në zemër» (albansk for I hjartet) er ein song av den albanske songaren Rezarta Smaja, gjeven ut i desember 2013. Songen er skriven av Sokol Marsi.
Festivali i 52-të i Këngës në RTSH
«Në zemër» var eit av bidraga i den fyrste semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark. Alle bidraga deltok både i éin semifinale og finalen, og «Në zemër» enda på sjuandeplass med 25 poeng.
Sylte kyrkje
Sylte kyrkje er ei kyrkje frå 1863 på strandstaden Sylte i Valldal i Fjord kommune i Møre og Romsdal. Norddal kommune eig kyrkja. Dette er ei av to kyrkjer i Norddal kommune sokn, den andre er Norddal kyrkje. Sylte er ein gamal kyrkjestad det har vore ei tidlegare kyrkje på noverande tomt og minst ei kyrkje før det igjen ein stad på Syltebøen.
Arkitektur og interiør
Sylte kyrkje er ei langkyrkje med eit korparti noko smalare enn skipet, tårnet står over våpenhuset. Hovudinngang gjennom våpenhuset frå vest, sideinngangar midt på skipet.
Byggverket er i tømmer med liggande bordkledning utvendig og har 350 plassar. Skipet måler 17 m x 11,6 m, koret 5,6 x 7,8 og våpenhuset 4,6 x 7,7. I skipet er galleri som kviler på tresøyler. Ho vart restaurert i år 2000. Det er kyrkjegard omkring kyrkja. Ei stor steinhelle brukt som alter i Døving kapell frå katolsk tid er oppstilt inne i kyrkja. Kyrkja står i aust-vest retning med hovudinngangen og klokketårnet i den vestlege enden. I følgje bygdeboka er det litt uklart kven som var arkitekt, men skipsbyggaren Nils A. Liaaen fekk 10 daler i betaling for «Tegning til Sylte Kirke» og arkitekt Jacob Wilhelm Nordan gjorde nokre endringar på den første teikninga. Etter Nordans endringar vart det 12. november 1862 gitt kongeleg løyve til nybygget. Originalteikningane og referata gjekk tapt då arkivet brann i 1911 Sylte kyrkje liknar svært på Sunnylven kyrkje og Liaan (som var frå Ljøen ved Hellesylt) var truleg inspirert av den nye kyrkja på Hellesylt.
Byggmeister var Gjert Lien frå Nordfjord. Den såkalla kyrkjeteigen i Selboskarbygda vart nesten snauhogd for å skaffe nok tømmer. Byggjearbeidet tok til i april 1863 og kyrkja vart vigsla 5. november 1863. Kyrkjeklokka har årstalet 1866 og er støypt av John Warnes & Sons, London. Altartavla viser Jesus i Getsemane måla av Peder Cappelen Thurmann (kopi av Gustave Dorés måleri). Thurmann var svoger til Nils Astrup, den dåverande soknepresten i Norddal.
Kyrkja fekk 600 sitjeplassar sjølv om minstekravet var 342.
Historie
Sjølv om denne kyrkja er relativt ny, er det grunn til å tru at Sylte er ein gamal kyrkjestad. I lang tid var Døving kapell den einaste kyrkja i Valldal, men i 1812 vart kapellbygget flytta frå Døving til Sylte (erstatta 1863 av det kyrkjebygget som står no). Samstundes er det gode prov for at det frå katolsk tid og til ut på 1600-talet stod ei kyrkje (mest sannsynleg ei stavkyrkje) ein stad på Syltebøen. I Trondhjems Reformats 1589 står «Dals kircke» ligg frå hovudkyrkja (Ørskog på den tida) «3 wegsøe wdi øster» («wegsøe» var ei gamal sjømil på om lag 9 km) og samstundes at Døving kapell ligg ½ mil «till landz fra Dall» kyrkje. Kapellet på Døving stod om lag 4 km frå Sylte. I 1589 var Sunnmøre delt i fire prestegjeld der Sylte (Dals) kyrkje med Døving kapell, Sunnylven kyrkje og Geiranger kapell var eit residerande kapellani under Ørskog hovudkyrkje.
Sylte var kyrkjestad for kommunen til 1620 og prestegard til 1694. «Ulukkesnatta» 6.februar 1679 gjekk det mange store snøras på Nordvestlandet (hovudsakleg Sunnmøre). I Valldal vart elva oppdemt av skred ovanfor Sylte som vart rasert då elva braut seg nytt far, prestegarden og kyrkjegarden vart vaska på sjøen slik at alle spor i dag er borte. Berre i Norddal kommune omkom 70 personar i snøskred denne natta. Kyrkja vart flytta over fjorden i sokneprest Arne Eivindsens tid, kort etter flyttinga kjøpte presten Arne også garden Relling like ved den nye kyrkjestaden på Dale. Misnøye med Syltegarden og skadane etter ulukkesnatta kan vere bakgrunn for at også prestegarden vart flytta over fjorden.
Hans Strøm skriv i 1766 om kyrkjebygget på Dale (også kalla Norddal kyrkje), det bygget som stod på Sylte til omkring 1620: «Kirken bestaaer kun af Staver, og af een Længde, som er alt for smal og uproportioneret imod Bredden; hvilket kommer deraf, at Kirkens gamle Chor blev i Aaret 1686 for des meere Rummeligheds Skyld lagt til hoved-Bygningen, og denne igjen forøget med et nyt Chor.»
Bygdeboka har ikkje sikre kjelder for når det første gongen var kyrkja på Sylte, men gissar på at kunne ha vore så tidleg som år 1100 etter at kyrkjebygginga skaut fart under Olav Kyrre. Bygdeboka siterer også P.A. Munch som nemner ein Isak Prest fødd litt før år 1200, denne Isak kan ha arva Sylte etter faren Jon eller farfaren «Asgautr Raud á Sult» (Asgaut Raude på Sylte). Den første skriftlege kjelda er Aslak Bolts jordebok (kring 1430) som nemner både «Sulta kirkju sokn» og «Dals kirkju sokn». Bygdeboka siterer P.A. Munch som meiner dette må vere en skrivefeil av ein uten lokalkunnskap slik at Sylte og Dal var to namn for ei og same kyrkje. Innanfor Sylte kyrkjesokn reknar Aslak Bolt opp følgjande gardar: Hole i Geiranger, Veiberg (i Eidsdal), Engeset, Myklebust i Emmedalen, Bjørstad, Eide, Linge, Døving og Uri. For «Dals» kyrkjesokn nemner jordeboka berre garden «Soolbergom» (Selboskar på nordsida av Tafjorden). Bygdeboka understrekar også at «Dal» eller «Dalr» på den tida var namnet for Norddal. Dette blir i følgje bygdeboka stadfesta i Olav Engelbrektssons jordebok og der er berre «Daell sogn» oppført. Bygdeboka reknar med at det eldste kyrkjebygget på Sylte var stavkyrkje som alle trekyrkjer var på den tida.
Kyrkjebygget vart kommunal eigedom i 1879.
Aktinolitt
Aktinolitt eller strålstein er eit grønt mineral i amfibolgruppa. Det er eit silikatmineral med kjemisk formel Ca2(Mg,Fe)5Si8O22(OH)2.
Bönan
Bönan er ein tettstad i Gävle kommun i Gävleborgs län i landskapet Gästrikland i Sverige. I 2005 hadde tettstaden 289 innbyggjarar.
Elverum Idrettslag
Elverum Idrettslag er eit idrettslag heimehøyrande i Elverum i Innlandet, stifta i 1892. Laget er aktivt med i fotball, handball, skihopping, symjing og turn. Tidlegare har det òg vore avdelingar med boksing, friidrett og ishockey på programmet. Laga til Elverum IL spelar i kvite trøyer og svarte bukser.
Fotballaga har si bane i Sentralidrettsplassen i Elverum, medan Terningen Arena er hallen der handballaga seplar sine heimekampar.
Elverum IL har sidan 1960-åra særleg markert seg i handball for menn. Både på 1960-talet og i tiåra etter 1990 laget år om anna har heilt i noregstoppen i handballidretten. Friidrettsutøvaren Bjørn Gundersen vart norsk meister i høgdehopp tre gongar åra 1947-54 og skihopparen Ivar Mobekk tok NM-gullet i normalbakken i 1981.
Roger Earl
Roger Earl er ein engelsk trommeslagar mest kjend som medlem i rockebandet Foghat. Han var med i bandet frå starten i lag med gitraisten og vokalisten «Lonesome» Dave Peverett, gitaristen Rod Price og bassisten Tony Stevens. Earl er det einaste bandmedlemmet som har spelt med bandet heile vegen.
Før han vart med i Foghat, var Earl medlem i Savoy Brown frå 1968 til 1970.
Lars O. Skjulestad
Lars Olsen Skjulestad var ein norsk gardbrukar, skipper og politikar frå Austre Moland. Han var stortingsmann for Høgre i periodane 1903-06 og 1919-27.
Skjulestad var son til ein gardbrukar. Han mønstra på som sjømann i 1872 og tok styrmannseksamen i 1876. Frå 1882 var han skipper i langfart fram til 1891. Ho slo seg då ned i heimbygda Austre Moland og tok over farsgarden Skjulestad.
Skjulestad sat i heradsstyret frå 1894 til 1927. Han var ordførar i Austre Moland 1902-04 og 1908-1922. Nær sagt jamsides representerte han partiet Høyre på Stortinget i fire valbolkar; 1903-06, 1919-21, 1922-24 og 1925-27. Skjulestad var 1903-06 medlem i Militærkomiteen, 1919-21 i Kyrkje- og skulekomiteen, 1922-24 sekretær i Lønningskomiteen og 1925-27 var han atter med i Kyrkje- og skulekomiteen. Skjulestad døydde tidleg i 1927-sesjonen.
Midge Lake
Midge Lake er den største av fleire innsjøar på den isfrie Byers Peninsula på Livingston Island i Sør-Shetlandsøyane i Antarktis. Han strekkjer seg 5,5 km frå sørvest til nordaust og er 1,5 km brei, nedanfor Chester Cone i søraust og har utløp via ei 2 km lang elv nord-nordaustover til Baba Tonka Cove.
Innsjøen kjem frå myggarten chironomidae Belgica Antarctica, ein sjeldant og lokalt insekt på Sør-Shetlandsøyane.
Innsjøen som er 860 m nordvest for Chester Cone og 1,19 km søraust for President Hill.
Mount Eubanks
Mount Eubanks er eit isolert fjell i ANtarktis som stikk 600 m over isflata og dannar eit kjent landemerke nær toppen av Rileybreen i Palmer Land. Det vart namngjeve av Advisory Committee on Antarctic Names etter kapteinløytnant Paul D. Eubanks i U.S. Navy som var offiser på LC-130-flyet på dei lange flyturane mellom McMurdo-basen og Lassiter Coast, 1969–70.
Elkie Brooks
Elkie Brooks er ein engelsk rock-, blues- og jazzsongar. Ho var vokalist i banda Dada og Vinegar Joe, og vart seinare soloartist. Ho fekk sin største suksess på slutten av 1970- og 1980-talet, og gav ut 13 singlar som gjekk inn på den britiske topp 75-singellista, og nådde topp ti med «Pearl's a Singer», «Sunshine After the Rain» og tittelsporet på albumet No More the Fool. Ho har vore nominert to gonger til Brit Awards.
Brooks er ein Gold Badge Award of Merit-vinnarane frå British Academy of Songwriters, Composers and Authors (BASCA) og blir gjerne omtalt som «den britiske dronninga av blues».
Alf
Alf eller Alv er eit mannsnamn som kjem frå norrønt Alfr, 'alv', 'vette'
Alv og Alf har namnedag 3. januar.
Bruken av namnet i Noreg
Namnet var i Noreg svært populært i tide rundt første verdskrigen.
I folketeljinga i 1801 vart 243 personar manntalsførte med namnet i formene  Alf, Alff, Alv, Alvf, Alw , namnet var bruka over heile landet unntatt i Kristiania og i Trøndelag.
I teljinga frå 1900 var det 4617 personar som hadde namnet i formene «Alf» eller «Alv».
Bonäs
Bonäs er ein svensk tettstad i Mora kommun i Dalarnas län i landskapet Dalarna. I 2005 hadde tettstaden 458 innbyggjarar.